CELEX: 31977D0505
Language: el
Date: 1977-07-25 00:00:00
Title: 77/505/ΕΟΚ: Απόφαση του Συμβουλίου της 25ης Ιουλίου 1977 περί συστάσεως Μονίμου Ζωοτεχνικής Επιτροπής

Avis juridique important

|

31977D0505

77/505/ΕΟΚ: Απόφαση του Συμβουλίου της 25ης Ιουλίου 1977 περί συστάσεως Μονίμου Ζωοτεχνικής Επιτροπής  

Επίσημη Εφημερίδα αριθ. L 206 της 12/08/1977 σ. 0011 - 0011 Φινλανδική ειδική έκδοση: Κεφάλαιο 3 τόμος 9 σ. 0052  Ελληνική ειδική έκδοση: Κεφάλαιο 03 τόμος 19 σ. 0061  Σουηδική ειδική έκδοση: Κεφάλαιο 3 τόμος 9 σ. 0052  Ισπανική ειδική έκδοση: Κεφάλαιο 03 τόμος 13 σ. 0027  Πορτογαλική ειδική έκδοση : Κεφάλαιο 03 τόμος 13 σ. 0027 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1977 περί συστάσεως Μονίμου Ζωοτεχνικής ΕπιτροπήςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το σχέδιο αποφάσεως που έχει υποβληθεί από την Επιτροπή,  Εκτιμώντας:  ότι για τις περιπτώσεις κατά τις οποίες το Συμβούλιο παρέχει στην Επιτροπή αρμοδιότητες στον τομέα της ζωοτεχνίας, πρέπει να δημιουργηθεί μία επιτροπή αποτελουμένη από πραγματογνώμονες των Κρατών μελών, ώστε να υπάρξει εγγύηση για στενή συνεργασία  μεταξύ των Κρατών μελών και της Επιτροπής, και να δοθεί η δυνατότητα σ' αυτή να συμβουλεύεται τους εμπειρογνώμονες- ότι, εξ άλλου, είναι ευκταίο η συνεργασία αυτή να επεκταθεί στο σύνολο των τομέων που αποτελούν αντικείμενο κοινοτικής ρυθμίσεως στα θέματα αυτά- ότι πρέπει, για το σκοπό αυτόν, να αναγνωρισθεί η αρμοδιότητα στην εν λόγω επιτροπή να εξετάζει κάθε θέμα  που υπάγεται στους τομείς αυτούς,  ΑΠΟΦΑΣΙΖΕΙ:   Άρθρο 1  Συνιστάται Μόνιμη Ζωοτεχνική Επιτροπή, που αποκαλείται στο εξής "επιτροπή", η οποία αποτελείται από αντιπροσώπους των Κρατών μελών και προεδρεύεται από αντιπρόσωπο της Επιτροπής.   Άρθρο 2  Η επιτροπή ασκεί τα καθήκοντα που έχουν ανατεθεί σ' αυτή με τις διατάξεις που έχει θεσπίσει το Συμβούλιο στον τομέα της ζωοτεχνίας, κατά τις περιπτώσεις και υπό τους όρους που προβλέπονται στις διατάξεις αυτές.  Δύναται, εξ άλλου, να εξετάζει κάθε άλλο θέμα που υπάγεται στον τομέα αυτόν, το οποίο τίθεται προς συζήτηση από τον πρόεδρό της, είτε με τη δική του πρωτοβουλία, είτε μετά από αίτηση Κράτους μέλους.   Άρθρο 3  Η επιτροπή συντάσσει τον εσωτερικό κανονισμό της.  Έγινε στις Βρυξέλλες, στις 25 Ιουλίου 1977.  Για το Συμβούλιο Ο Πρόεδρος H. SIMONET